**Paris Saint-Germain**, ofte omtalt som **Paris-SG** eller **PSG**, er en fransk idrettsklubb som holder til i hovedstaden Paris. Klubben ble stiftet i 1970, etter en sammenslåing av klubbene Paris FC og Stade Saint-Germanois. Klubben har både håndballag og fotballag på elitenivå for både damer og herrer. De har også judo og e-sportlag.

Herrelaget Fotball
------------------

Utdypende artikkel: Paris Saint-Germain FC

Herrelaget til PSG Football Club har spilt i den franske toppserien, Ligue 1, siden 1974. Hovedrivalen er Olympique Marseille.

Neymar
De spiller sine hjemmekamper på Parc des Princes i Paris. Stadionet sto ferdig bygd i 1972 og har en kapasitet på 47 929 tilskuere. Laget spiller med blå hjemmedrakter og hvite bortedrakter. 

Klubben vant sitt første store trofé da de vant den franske cupen i 1982, og de vant igjen i 1983. De vant sitt første ligamesterskap i 1986. Klubben hadde en suksessfull periode på 1990-tallet da den vant flere store trofeer i Frankrike samt Cupvinnercupen i 1996. Etter et tiår med suksess var 2000-tallet preget av manglende resultater i ligaen. Laget endte på nederste halvdel av tabellen i flere sesonger. Klubben hadde mer suksess i cupene og vant Ligacupen i 2008 og den franske cupen i 2004, 2006 og 2010.

I 2011 tok Qatar Sports Investments over som eiere for klubben. De nye eierne har brukt store summer på nye spillere for å føre klubben til suksess. Et tegn på eiernes ønske om å føre klubben mot verdenstoppen, var at de sommeren 2018 sikret seg underskriften til det brasilianske stjerneskuddet Neymar, mot en overgangssum på 222 millioner euro.[]

Damelaget Fotball
-----------------

Utdypende artikkel: Paris Saint-Germain Féminines

PSG Football Clubs damelag spiller i Frankrikes øverste divisjon. Norske Andrine Hegerberg spilte en kort periode for klubben, blant de mest fremtredende spillerne (2020) er Marie-Antoinette Katoto, og målvakten Christine Endler.

PSG Håndball
------------

Utdypende artikkel: Paris Saint-Germain Handball

Paris Saint-Germain Handball, grunnlagt i 1941, er håndballavdelingen i Paris Saint-Germain.

Didier Dinart i en håndballkamp i Tyskland (August 2012)
PSG spiller i den øverste divisjon av fransk håndball for menn, Championnat de France de handball. Hjemmebanen deres for LNH-kamper er Stade Pierre de Coubertin i Paris, som har en sittekapasitet på 3400 tilskuere. For EHF Champions League-kamper spiller klubben på Halle Georges Carpentier, som har en sittekapasitet på 4500 tilskuere.

Opprinnelig het håndballklubben Patriotes d'Asnières (1941–1942), og den har gått gjennom flere navnendringer: Asnières Sports (1942–1987), Paris-Racing-Asnières (1987–1988), Paris-Asnières (1988–1992), PSG -Asnières (1992–2002), og Paris håndball (2002–2012). Etter å ha blitt kjøpt av Paris Saint-Germain-eierne Qatar Sports Investments (QSI) i 2012, ble klubben innlemmet i Paris Saint-Germain Handball.

Referanser
----------

1. ↑  «Handball - Actualité». *PSG.FR* **(fransk)**. Besøkt 13. september 2020.
2. ↑  «Fotball féminin - Actualité». *PSG.FR* **(fransk)**. Besøkt 13. september 2020.
3. ↑  «Parc des Princes». *PSG.fr* **(fransk)**. Arkivert fra originalen 6. juli 2017. Besøkt 19. juli 2017.
4. 1 2  Lübeck, Even (9. juni 2016). «Paris Saint-Germain F.C.». *Store norske leksikon*. Foreningen SNL. Besøkt 20. september 2018.
5. ↑  «Andrine Hegerberg og PSG herjet». *dagbladet.no* **(norsk)**. 12. september 2018. Besøkt 13. september 2020.
6. ↑  «2017-18 Coupe de France féminine final» **(french)**. fff.fr. Arkivert fra originalen 6. desember 2018. Besøkt 6. desember 2018.
7. ↑  «Je suis amoureuse à vie des supporters de Paris», lance la gardienne Kiedrzynek

Eksterne lenker
---------------

* *Artikkelen har ingen egenskaper for offisielle lenker i Wikidata*